als_Latn dik_Latn sag_Latn
22 të vdekur nga ngjarjet e dhunshme në Irak
Në aktet e dhunshme të ndodhura në qytete të ndryshme të Irakut kanë humbur jetën 22 persona, ku 15 prej tyre militantë të ISIL dhe janë plagosur 11 persona të tjerë
BAGDAT/SALAHADIN (AA) - Në aktet e dhunshme të ndodhura në qytete të ndryshme të Irakut kanë humbur jetën 22 persona, ku 15 prej tyre militantë të ISIL dhe janë plagosur 11 persona të tjerë, raporton Anadolu Agency (AA).
Në një deklaratë të bërë nga Komanda e Operacioneve të Bagdadit theksohet se në operacionet e ndërmarra në rajonin El-Kerme të Enbarit u vranë 15 anëtarë të organizatës terroriste ISIL.
Ndërsa burimet ushtarake kanë bërë të ditur se si pasojë e një shpërthimi në rajonin Saba el-Bor në veri të Bagdadit humbën jetën 3 persona dhe janë plagosur 11 të tjerë.
Burimet gjithashtu kanë bërë të ditur se në rajonin Es-Sadr në lindje të Bagdadit është gjetur i vdekur një person i cili ishte rrëmbyer më parë. Ndërsa në anën tjetër, burime të policisë, kanë njoftuar se në rajonin Es-Sadr kanë gjetur të vdekur 2 persona akoma të pa identifikuar dhe gjithashtu në lindje të kryeqytetit pasi u neutralizua një bombë e vendosur në një mjet është gjetur një person i vdekur brenda mjetit.
als_Latn als_Latn als_Latn als_Latn als_Latn als_Latn